
- Thus  ivith  the  year 

Seascnis  return  ;  but  not  to  me  returns 
Day ,  or  the  svoeet  approach  of  even  or  morny 
Or  sight  of  vernal  bloom ,  or  suramer  rose , 

Or  flocks  or  herds ,  or  humaii  Jace  divine  ; 

But  cloud  instead,  and  ever-dunng  dark 
Surrounds  me,  from  the  cheerjul  zvays  of  men 
Cut  qff,  and  Jor  the  book  of  knovoledge  Jair 
Presented  voith  an  universal  blank 
Of  nature* s  voorks ,  to  me  expung*d  and  ras*d9 
And  voisdom  at  one  entrance ,  quite  shut  out. 

Paradise  Lost,  Book  III. 

DISPUTATIO  MEDICA 


DE 


OPHTHALMIA. 


PRAEFANDA. 

Inter  omnes  corporis  humani  partes,  eae,  qua¬ 
rum  ope  potissimum  coeli  luce  perfruimur,  om- 
nia  fere,  quae  terrae  et  maria  exhibeant,  com¬ 
prehendimus,  et  quasi  mundo  potimur,  nimi¬ 
rum  Oculi,  haud  levissimum  medicorum  studium 
jure  sibi  adsciscunt.  Uti  enim  officiis  inserviunt 
praeclaris  et  utilissimis,  ita  fabrica  perquam 
subtili,  multiplici  et  levissimis  noxis  perturban¬ 
da  pollent ;  quo  fit,  ut  malis  nec  paucis  neque 
contemnendis  pateant.  Ex  his  vero  inflamma- 

DE  OPHTHALMIA. 


tio  praepollet ;  quippe  quae  frequentissime  ex¬ 
ercet,  et  morborum  reliquorum  saepe  genitrix 
esse  videtur. 

Summos  igitur  medicinae  honores  ambiturus, 
Ophthalmiom ,  de  qua  pauca  conscribam,  selegi : 
non  profecto,  quod  profiteor  me  argumentum 
jam  toties  agitatum  illustrare  posse  nova  luce  ; 
sed  quod  aliquid  ad  artem  Apollinarem  literis 
mandare  coactus,  quaeque  de  morbo  nec  raro, 
neque  semper  metus  experti,  memoria  dignis¬ 
sima,  quam  clarissime  potero,  proferre  statui. 


DE  DEFINITIONE. 

Cullenus  ophthalmiam  ad  classem  “  Pyre- 
xiae ”  et  ordinem  “  Phlegmasiae”  relatam,  ita 
definivit:  “Rubor  et  dolor  oculi;  lucis  intoleran¬ 
tia;  plerumque  cum  lachrymatione.”  Duas  sub¬ 
jecit  species ;  scilicet,  oplithalmiam  membrana¬ 
rum  et  ophthalmiam  tarsi  Quinetiam,  haec  in- 

flammatio  alias  atque  alias  sibi  formas  induit, 
prout  varient  causae  abditae  et  excitantes.  Huc 
pertinent  Ophthalmia  syphilitica ,  Aegyptiaca ,  iri- 
tis ,  kc. ;  quae  non  nisi  Ophthalmiae  membrana¬ 
rum  varietates  sunt  habendae. 


DE  SIGNIS. 

Sc arpa,  vir  ingenii  praeclari,  ophthalmiam  mem¬ 
branarum  duplicis  esse  generis  proposuit ;  nimi¬ 
rum,  vel  ACUTAM  MITIOREM,  Vel  ACUTAM  ACER¬ 
BIOREM.  Illam  ineuntem  denunciant  rubor,  do¬ 
lor  et  ardor  oculi.  Vasa  membranae  adnatae 
propria  intumescunt.  Oculus  ardet  et  prurit  $ 
lucisque  non  tolerans  solem  fugit ;  aegroque 
ipsi  alienum  irritans  eidem  inhaerere  videtur : 
oculus  non  raro  illachrymat.  Modo  capitis  do¬ 
lor  et  febris  torquent.  Aliquando  glandes  pal¬ 
pebrarum  pituitae  multum  secernunt.  Acuta 
vero  acerbior  notis  longe  deterioribus  insigni- 

tur.  Oculi  non  minus  dolent,  quam  lancea  a- 
cuve  transfixi ;  insigniter  ardent :  minus  aequo 
patescunt,  obrigentibils  fibris  palpebrarum  mo- 
tricibus.  Lachrymis  acrioribus  et  copiosissimis 
humectantur.  Febris  simul  ardentissima,  deli¬ 
rium  et  capitis  dolor  admodum  severus  cru¬ 
ciant  :  dolor  subinde  toti  capiti  insidet :  pupil¬ 
lae  ultra  naturam  lumine  coarctantur  ;  quod 
perinsignem  molestiam  et  cruciatum  facessit  : 
membrana  adnata  rubore  saturrimo  nitet. 

Proprium  est  hujus  acutae  acerbioris  oph- 
thalmiae  ad  singulas  oculi  partes,  imo  vero  ipsa 
intima  penetralia,  denuo  serpere.  Nonnum 
quam  vasa  adnatae  subjecta  eo  turgent,  ut  san¬ 
guis  ab  iis  sponte  diruptis  profundatur,  inter 
eam  et  scleroticam  ;  id  malum  Chemosis  nomi¬ 
natur.  Penetralibus  oculi  graviter  inflamma¬ 
tis,  dolor  quaesitissimus  tentat.  Caligo,  muscae 
quasi  oculis  circumjectae,  modoque,  at  rarius 
pupillae  plus  aequo  patulae  exercent.  Oculi 
aridi  vix  madent,  humoribus  intus  a  glande  la^ 
chrymarum  secretrice  delatis,  vel  hujus  arteriis 
spasmo  rigentibus.  Iris  inter  haec  admodum 

rubet,  nec  raro  humor  aquosus  cruore  misto 
obscuratur.  Praeter  haec,  fieri  potest  ut,  ad - 
nata  vicinisque  ei  sanis,  interiores  solae  partes 
inflammentur.  Rem  ita  se  habere  testantur  la- 
chrymae  fere  nullae,  ruboris  adnala  expers,  do¬ 
lor  tamen  saevus,  delirium,  iris  erubescens,  et 
quaedam  alia  ex  indiciis  paulo  ante  propositis. 


DE  OPHTHALMIAE  MEMBRANARUM 
ACUTAE  FINIBUS. 

Ophthalmia  membranarum  acuta  desinere 
potest :  a.  In  ophthalmiam  vetustam  sive  chro* 
nicam  :  b.  In  resolutionem  :  c.  In  suppuratio* 
nem  :  d.  Raro  in  gangraenam  :  e.  In  lympham 
opacam  secretam  :  f.  In  amaurosin  ;  de  quo¬ 
rum  singulis  disputandum. 

A.  DE  OPHTHALMIA  VETUSTA. 

Inflammatio  oculi  vetusta  aut  alicnjus  partis 


6 


DE  OPHTHALMIA. 


parum  recte  species  habetur ;  eaedem  enim  cu- 
jusvis  fere  visceris  partes  inflammari  solent, 
sive  id  malum  acutum  sit,  sive  longum  ;  et  in¬ 
flammatio  vetusta  eadem  omnino  est  actio,  quae 
acuta,  corpore  sane  debilitato,  aut  ipsa  parte 
affecta  prioribus  malis  labefacta,  mutata  atque 
sedata. 

Manifestum  est  igitur,  aut  ophthalmiam  mem¬ 
branarum,  aut  ophthalmiam  tarsi ,  modo  esse  acu¬ 
tam,  modo  vetustam,  prout  varient  aetas,  habi¬ 
tus,  virium  ratio,  &c. 

Ob  tenerrimam  oculi  fabricam  ophthalmia 
membranarum  facile  fit  vetusta  :  quae  denun- 
ciatur  dolore  et  ardore  et  febre  abeuntibus,  ru- 
bore  superstite,  haud  laeto  et  splendente,  sed 
saturrimo,  proximeque  ad  livorem  hebetem  ac¬ 
cedente.  Oculum  simul  valde  irritabilem  et 
imbecillum  moveri  et  exerceri  piget.  Diu  haec 
inflammatio  vetusta  permanere  potest ;  id  quod 
profecto  nomen  indicat  $  longeque  aliter  atque 
acuta  curatur. 


b.  Resolutio  satis  est  frequens.  Scire  licet, 

quojam  saepius  afflixerit  et  conquieverit  ophthaU 
mia ,  eo,  eandem  facilius  et  leviori  causa  admota- 
renaturam. 

c.  Suppuratio  bono  eventui  non  est  haben¬ 
da  :  indicat  inflammationem  saevissimam  ante¬ 
cessisse,  nec  raro  obcaecat  pus  scilicet,  certeve 
humor  huic  simillimus,  intus  secretum,  humo¬ 
rem  aquosum  saepe  turbat.  Id  malum  Hypo - 
pion  vocatur.  Si  malus  habitus  corporis  acce¬ 
dat,  frequenter  sequitur  ut  cornea  opacetur  aut 
exulceretur,  et  aliquando  iris  extrudatur  :  mo¬ 
do  pus  laminis  corneae  interjectum,  alias  inter 
corneam  adnatam  prodit. 

d.  Gangraena  oculi  iisdem  notis,  quibus  a- 
liarum  partium,  praedicatur. 

e.  Inflammatio  oculi  persaepe  in  lympham 
opacam  secretam  abit ;  unde  nascuntur  vitia  alia 
atque  alia,  prout  hujus  varient  sedes.  Si  ipsa 
lens,  ejusdem  capsula,  latexve  iis  interpositus 
exinde  latescat,  fit  cataracta  ;  de  qua  hic  disse- 

rere  meum  non  est.  Lympha  ista  inter  corneam 
et  adnatam  fusa,  nebulam  inter  laminas  corneae 
albuginem  facit. 

f.  Denique,  Ophthalmia  gravissima  et  posti¬ 
cae  parti  oculi  insedens,  in  amaurosin  abire  po¬ 
test:  aut  arteria  retinae  centrali  distenta,  nervam 
opticum  oppressura  $  vel  lympha  ibidem  effusa, 
vel  isto  nervo  et  retina  inflammatis,  ideoque  de- 
nuo  hebetatis. 


DE  SIGNORUM  RATIONE. 

*  '  ■  «3  v  >■  •  *v*  y  \  1  \  ‘  V-  '  •  .  ,  N 

c  *■  r  •  .  ;  1  .  •  .  .  0 

Consilium  est,  signis  levioribus  praetermis- 
mis,  acerbiorem  et  praecipuorum  rationem  in¬ 
quirere. 

De  oculi  rubore ,  pulsu  et  alieni  infixi  sensu . — ■ 
Oculus  inflammatus  ideo  rubescit,  quod  arte¬ 
riae  et  venae  membranae  adnatae  inspersae, 
plus  aequo  tument  $  et  quoniam  vasa,  oculo  sa- 

no,  laticis  solius  capacia,  nunc  ampliantur,  cur¬ 
susque  sanguinis  acceleratur,  particulae  san¬ 
guinis  rubrae  eadem  ineunt,  et  permeandi  impo¬ 
tentes  haerent ;  unde  nascuntur  pulsus  et  alieni 
infixi  sensus. 

De  tumore  et  dolore . — Vasa  tumefacta  et  hu¬ 
mor  glutinosus  profusus  faciunt  ut  oculus  tur¬ 
geat  :  dolor  omni  sane  inflammationi  contingit, 
quia  nervi,  arteriae  et  venae  causis  jam  proposi¬ 
tis  intenduntur  et  irritantur.  Res  porro  notis¬ 
sima  est,  arterias  alicubi  concitatas  vim  nervo¬ 
sam  acuere. 

Oculi  illachrymant ,  quia  glandulae  lachryma- 
rum  secretrices  sanguine  superfluunt. 

Oculi ,  inflammatione  saevissima  aut  interiore , 

arent ,  eo,  quod  inflammatio  incitatissima  facit  ut 

■> 

vasa  secernentia  spasmo  obrigeant ;  vel  penetra¬ 
libus  oculi  inflammatis,  sanguis  intus  a  glandula 
jam  dicta  impellitur. 

Oculi  lucis  non  tolerantes  sunt,  quia  eorum  ner¬ 
vi,  et  praesertim  retina,  ob  arterias  incitatas, 
magis  sentientes  fiunt. 

B 

Muscae  oculos  interdum  circumvolant.  Hoc 
signum  perpetuum  non  est.  Inflammationi  non 
nisi  violentissimae  accidit ;  si  nimirum  ipsa  re- 
tina  hujus  flat  particeps,  vasis  turgentibus  quae¬ 
dam  ejus  partes  opprimantur  et  exinde  torpeant, 

* 

necesse  est.  Fieri  sane  potest,  sicut  jam  memo¬ 
ravi,  ut  amaurosi  oculi  ex  inflammatione  cali¬ 
gent  ;  si  haec  scilicet  ad  nervum  opticum  perti¬ 
nuerit* 


DE  CAUSIS* 

Causae  sunt  duplicis  naturae  ;  scilicet,  abdi¬ 
tae,  et  excitantes  \  de  quarum  utrisque  paucis 
disseram. 

De  causis  abditis. — Homines  fabrica  corpo¬ 
ris  molliori,  delicata  instructi,  juventa  florentes, 
prae  aliis  opportuni  sunt,  qui  in  ophthalmiam 
membranarum  incidant. 

De  causis  excitantibus. — Causae  excitantes 
sunt,  quae  recta,  et  quae  indirecte  oculos  incitent 
vel  irritent.  Illae  sunt  impetus  alienus  illatus, 
veluti  si  mucro,  gladius,  ensis,  sica,  acus,  aliud- 
ve  ferramentum  eosdem  contundit,  icit  aut  pun¬ 
git  :  irritamenta  quae  figura  aspera  particularum 
aut  acie  chemica  exasperent ;  pulveres  aut  fu¬ 
mi  acres  ;  cilia  intus  versa :  porro  Eurus,  Aqui¬ 
lo,  lux  vivida,  studia  nocturna,  microscopiam 
acriter  et  crebro  adhibitum,  et  quae  sunt  hujus¬ 
modi  eodem  spectant.  Oculos  indirecte  sti¬ 
mulant  eoque  inflammant,  quaecunque  vasa  ca¬ 
pitis  praeter  naturam  impleant  et  cieant ;  qua¬ 
lia  sunt  aestus,  ebrietas,  motus  animi,  cervix  li¬ 
gamento  constricta.  Huc  porro  referenda  exi¬ 
nanitio  aliqua  ex  improviso  suppressa ;  nempe, 
sanguinis  cursus  e  venis  haemorrhoidalibus  vel 
naribus,  &c.  menstrua,  gonorrhoea ,  alvus,  cutis 
halitus,  et  quae  sunt  hujusmodi.  Quinetiam, 
cutis  summa  ex  quovis  fere  exanthematum  de¬ 
florescens  :  potissimum  hoc  de  rubeola  affirmare 
licet :  nec  ratio  obscura ;  huic  enim  morbo  vel 

•  1  'i  '  *  •  -  .  I  '  .  •  .1 

jam  ineunti  inflammatio  membranae  narium  mu~ 

cosae  contingit,  atque  facile  exinde  ad  canales 
lachrymales  et  membranam  adnatam  serpit. 

Quod  ad  contagium  aliasque  causas  Ophthal¬ 
miae  specificae  genitrices,  mox  de  iis  dicturus 
sum. 


DE  PROGNOSI. 

Si  cui  viribus  et  juventa  florenti,  et  boni  ha¬ 
bitus,  noxa  extrinseca  oculum  inflammaverit, 
exitum  felicem,  curante  perito,  sperare  licet. 
Quod  si,  signis  partium  exteriorum  oculi  labo¬ 
rantium  pene  nullis,  dolor  cruciat ;  si  oculi  ina¬ 
rescunt  ;  si  lumen  maxime  irritabiles  fugiunt ; 
si  muscae  volitantes  oculos  circumdare  viden¬ 
tur  ;  metuendum  erit,  ne  aeger  amaurosi  obcae- 
cetur,  aut  fabrica  oculi  aliis  eventibus  malis  di¬ 
ruatur.  Nulla  inflammatio  vehementior  metu 
vacare  potest.  Corpus  malo  habitu  imbutum, 
struma  infectum,  veneris  morbo  inquinatum, 

ophthalmiam  ita  moderatur,  ut  ejus  notae  plu¬ 
rimum  mutentur,  et  summum  discrimen  infera¬ 
tur.  De  ea  hisce  causis  affecta  infra  dicen¬ 
dum. 


DE  CURATIONE, 

Consilia  medendi  sunt,  IM0,  Noxas  excitan¬ 
tes  tollere  vel  evitare  ;  et  IIDO,  Inflammatio¬ 
nem  remediis  exinanientibus  et  sedantibus  sub¬ 
ducere.  Haec  consilia  curationem  Ophthalmiae 

ACUTAE  LEVIORIS  et  ACUTAE  ACERBIORIS  COmpleC- 
tuntur. 

De  ACUTAE  LEVIORIS  CURATIONE. - 1.  Quoties 

irritamenta  aliena  oculum  subierint,  extemplo 
subducenda  sunt.  Si  natura  medicatrix,  moto 
fluxu  lachrymarum  in  hunc  finem,  haud  satis 
valeat,  oculus  lacte  diluto  et  tepido  fovendus. 
Aliquando  penicillo  admoto  opus  est,  quo  acria 

palpebris  intus  subjecta  educantur;  inutilia  e- 
nim  sunt  omnia  medicinae  auxilia,  dum  irritan¬ 
tia  exierint.  Lux,  aestus,  sonus  et  reliqua,  quae 
sensus  incitent,  fugi  debebunt.  Oculus  panno 
tenui,  serico  et  viridi  velandus  :  habitandum  in 
conclavi  tenebroso,  amplo,  et  quod  perflatum  ha¬ 
beat  :  frontem  liberum  et  veste  multiplici  expe¬ 
ditum  esse  oportet.  Si  aeger  solitus  fuerit  lu¬ 
cubrare,  clare  legere,  microscopio  literisque  per¬ 
exiguis  excusis  oculis  solicitare,  haec  omnia 
mittenda.  Potus  meraci,  carnes,  salsamenta, 
condita  omnia  nocebunt.  Victus  optime  con¬ 
venit  e  materia  levissima,  lacte  scilicet,  pane, 
oryza,  et  quae  sunt  hujusmodi.  Si  menstrua, 
kaemorrhois ,  aut  alia  exinanitio  suppressa  oph- 
thalmiam  genuerit,  fluxus  iste  arte  renovan¬ 
dus. 

II.  Interdum  non  nisi  causas  tollere  opus  est, 
quo  inflammatio  levior  quiescat.  Juvabit  equi¬ 
dem  oculum  fovere  decocto  papaveris  somniferi , 
vel  foliorum  hyosciami  nigri ,  vel  aliis  emolli¬ 
entibus  ;  et  alvum  salibus  mediis  purgare.  Si 
haec  auxilia  non  paucis  diebus  morbum  fu- 

gaverint,  hirudines  proxime  oculum  imponere, 
et  emplastrum  meloes  ve  sic  a  tori  i  decebit.  Non- 
nunquam  sane  unciae  sanguinis  viij,  x  aut  xij 
mittendae,  incisa  arteria  temporali .  Hisce  re¬ 
mediis  inflammatio  mitior  devinci  consuevit. 
Inter  revalescendum,  omnia  quae  supra  (I.)  me¬ 
mini  summa  cura  servari  proderit,  ne  homo  re¬ 
labatur. 

De  OPHTHALMIAE  ACUTAE  ACERBIORIS  CURA¬ 
TIONE. — I.  Quae  supra  enunciavi  ad  consilium 
prius  (I.)  attinentia,  hic  quoque  studio  acerrimo 
observari  debent.  II.  Inter  principia,  secta  ar¬ 
teria  temporali ,  sanguinis  moles  amplior  elicien¬ 
da,  scilicet  unciae  x,  xii,  xv,  &c.  Modo  vena 
brachii  recte  icitur.  Dein,  hirudinibus  imposi¬ 
tis  opus  est  5  plus  minusve  sanguinis  mittendum, 
prout  suadeant  virium  et  signorum  ratio,  habi¬ 
tus,  aetas,  &c.  Ei  sane  remedio  potissimum  fi¬ 
dendum.  Alvus  acrioribus  medicamentis  ex¬ 
purganda  ;  nimirum,  initio,  submuriate  hydrar- 
gyri  et  convolvuli  j alapae  radice  ;  dein  salibus 
mediis  :  oculus  cataplasmate  mulcendus  ;  et  sum- 

ma  cutis  circa  tempora  emplastro  meloes  vesi - 
catorii  exulceranda.  Si  dolor  oculi  et  capitis 
impatibilis  cruciat,  corpore  jam  satis  depleto, 
opio  tuto  et  utiliter  consopietur ;  denique,  ma* 
ture  et  acriter  agendum  est,  ne  haec  vehemens 
inflammatio,  pede  praecipiti  in  hypopion ,  ma¬ 
culas,  aliave  oculi  vitia  obcaecatura,  desinat. 

De  OPHTHALMIAE  MEMBRANARUM  VETUSTAE 

curatione. —  Summi  refert  intelligere,  quo  ipsis¬ 
simo  tempore,  ophthalmia  ex  acuta  vetusta  fieri 
coeperit,  siquidem  hanc  longe  aliter  atque  illam 
curari  oportet.  Consilia  sunt  ea  quae  jam  pro¬ 
posui. 

I.  Omnes  causae  tollendae  sunt  aut  evitan¬ 
dae,  uti  explicui ;  et  si  quid  virus  humores  pol¬ 
luit,  veluti  id  quod  syphilidem ,  gonorrhoeam , 
&c.  progignit,  idoneis  medicinae  auxiliis  radi¬ 
citus  dimovendum  est. 

II.  Vasa  turgida  tunicae  adnatae  et  palpe¬ 
brae  scarificari  debent.  Hisce  absolutis,  oculus 
lavandus  liquore  adstringente,  nimirum,  sulphate 
zinci,  vel  acetate  zinci,  vel,  acetate  plumbi  aqua 

soluta.  Quod  vis  horum  aqua  rosaeGallicae  destil¬ 
lata  bene  dissolvitur.  At  summo  commodo  ad¬ 
hibetur  oxymurias  hydrargyri ,  ita  praeparatum, 
ut  granum  unum  unciis  aquae  iv  liquetur,  pau¬ 
xillo  tincturae  opii  adjecto.  Dolor  et  irritatio 
guttis  paucis  vini  opio  imbuti  sedabantur,  in 
oculum  quotidie  mane  instillatis.  Videndum 
autem  ne  hoc,  et  reliqua  remedia  prius  dentur, 
quam  conquieverit  inflammatio  acuta ;  uti  e- 
nim  vetusta  laborantibus  opitulantur,  ita  acu¬ 
tam  exasperant,  Liquores  jam  dicti,  ope  cya¬ 
thi,  qui  oculo  accurate  aptetur,  optime  applican¬ 
tur.  Quanquam  oporteat  oculos  panno  viridi 
umbrare,  tamen  secus  atque  urgente  acuta, 
lux  non  penitus  excludenda ;  quippe  quae  mo¬ 
do  non  vividior  sit,  oculo  salutari  erit  incita¬ 
mento. 

QUAEDAM  DE  OPHTHALMIA  SY- 
'  PHILITICA,  &c. 

Jam  notavi  ophthalmiam  syphiliticam  esse  oph - 
thalmiam  membranarum  specificam ,  id  est,  ve¬ 
neno  syphilitico  corpus  inquinante  mutatam. 
Quoniam  im  hic  praesertim  inflammari  solet, 
nuperi  quidam  hoc  malum  Iritidem  appellarunt, 
quam  tamen  aliunde  quoque  ex  quadam  parte 
nasci  haud  nescio. 

# . /  .  %  i  -  0  .j  j  ,  4  j  f 

De  iritidis  signis. — Dolor  peracerbus  oculo 
toti  adest  partibusque  circumjectis  :  membrana 
adnata  tamen,  non  nisi  leviter,  rubet.  Ab  ini¬ 
tio  partes  omnes  exteriores  aequaliter  rubore 
isto  tinguntur,  et  oculos  lux  offendit.  Saepe 
scintillae  quasi  aegro  oculos  circumvolare  vi¬ 
dentur  :  pupillae,  luce  illata,  perquam  coarctan- 
tur,  et  principio  aequaliter.  Corneam  circulus 
quasi  e  vasis  ibi  tumefactis  confectus  cingit  $  et 


DE  OPHTHALMIA. 


19 


pars  exigua  membranae  adnatae>  eorundem  ex¬ 
pers,  inter  eum  circulum  et  corneam  posita, 
conspicitur.  Hoc  signum  iritidis  proprium  est. 
Color  iridis  mutatur.  Quibus  natura  oculos  cae¬ 
ruleos  aut  caesios  dederit,  iis  iris  viridescit ; 
quibus  atros  aut  fuscos,  rubescit.  Margo  in¬ 
terior  initio,  dein  partes  iridis  reliquae  coloran¬ 
tur,  frequenter  maculantur  guttis  quasi  sangui¬ 
nis  e  vasis  diruptis  profusi. 

Ubi  hae  notae  aliquamdiu  permanserunt,  de¬ 
mum  arteriae  margini  iridis  interiori  insper¬ 
sae  lympham  crassam,  scilicet  jibrinam>  secer¬ 
nunt,  flavam  aut  fuscam.  Hic  eventus  partem, 
sive  periodum  secundam  huj  us  morbi  ineuntem 
insignit.  Nunc  pupilla  ex  rotunda  fit  ovata, 
vel  quadrata,  vel  rhomboidea,  vel  octo  angulis 
instructa  ;  vel  denique  figurae  abnormis,  prout 
lympha  huic  illive  marginis  anterioris  iridis 
parti  inhaeret.  Non  raro  facit,  ut  hic  margo 
alicubi  capsulae  lentis  praeter  naturam  adnec- 
tatur,  vel  etiam  ut  pupilla  penitus  deleatur. 

Quod  ad  eventus,  praeter  resolutionem,  fre- 

quenter,  pure  secreto,  gignitur  hypopion  ;  vel 

iris  suppurat,  aut  exulceratur. 

••  '  ■ 

De  causis. — Syphilis  et  praeparata  ex  hy - 
drargyro  ad  eandem  debellandum  admota,  sunt 
causae  praecipuae.  Ophthalmia  acuta  acer¬ 
bior,  citra  istas  causas  modo  iritidem  genuit,  ma- 
ximeque  eadem  male  curata.  Interdum  lens  o- 
paca  extracta,  aut  depressa  ab  artifice  imperito, 
vel  natura  haud  alma  :  denique,  subinde  cum 
arthrodynia  aut  podagra  sociatur. 

•  -  "  •  *  '•  f  *  . r '  *  ■'t  *  !  •.  -* »  r  »  •  « 

De  curatione. — Quoties  iritis,  citra  syphili¬ 
dem  aut  actionem  hydrargyri  nascitur,  vacue¬ 
facientibus  et  sedantibus  acriter  utendum.  Ini¬ 


tio  ipso,  arteria  temporali  incisa,  unciae  xv  aut 
xx  mittendae  erunt,  semel,  bis,  aut  si  opus  sit, 


saepius.  Alvus  validioribus  medicamentis  expur- 

*  I  A  .y.  . 

gari  debet.  Si  jibrina  aut  pus  profundi  coe¬ 
perit,  praeparatis  ex  argento  vivo  utendum,  ita 


ut  os  saliva  scateat,  et  totum  corpus  hoc  reme¬ 


dio  imbuatur.  Quod  si  morbus  veneris  iritidem 
intulerit,  a  principio  liydrargyrum  ministrare 

licet;  subinde  equidem,  venis  prius  vacuefactis* 
si  dolor  et  febris  exardeant,  arteriaeque  multum 
concitentur. 

Minoris  interest  quomodo  detur  istud  reme¬ 
dium,  dum  humores  probe  eodem  imbuantur. 
Vel  summa  cutis  wtguento  hydrargyri  illinen¬ 
da,  vel  submurias  ejusdem  sumendum,  opio  aut 
extracto  hyosciami  nigri  adjecto,  ne  ventriculus 
offendatur,  aut  alvus  fluat ;  alterutrum  horum 
porro  haud  parum  confert  operae,  ad  dolorem 
mitigandum.  Haud  ‘ raro  optime  convenit  ocu¬ 
lo  applicare  unguentum  hydrargyri  opio  mixtum ; 
scilicet,  tempora  eodem  unguere  quotidie  vespe¬ 
ri  horae  quadrantem.  Quo  pacto*  hoc  remedium 
acerrimum  iritide  implicatos  juvet,  haud  satis 
constat  ;  vel,  ut  alias  loquar,  actione  specifica 
suive  simili,  opitulatur.  Illud  sane  vix  dubitan¬ 
dum,  hydrargyrum  ita  arterias  iridis  moderari, 
ut  Jibrindm  secernere  desinant.  Vix  unquam 
equidem  signa  omnia  hujus  mali  non  penitus 
debellantur,  si  curationem'  jam  piropositam  ma¬ 
ture  et  acriter  medicus  experfus  fuerit.  Si  fi- 
brina  effusa  pupillam  pene  occluserit,  ferramen- 

tis  opus  erit;  de  qua  re  meum  disputare  non 
est 


QUAEDAM  DE  OPHTHALMIA 
AEGYPTIACA* 

De  signis. — Inflammatio  Aegyptiaca  oculi 
lento  passu  obrepit ;  oculus  tener  et  irritabilis 
prurit,  lucis  impatiens  :  levissimo  irritamento 
liaec  signa  exasperantur.  Dolor  postea  valde 
cruciat :  sensus  oculi  quasi  lancea  transfixi,  et 
saepe  arena  inhaerente  irritati  aegrum  fallit. 
Dolor  frequenter  caput  universum  afficit.  Sae¬ 
pius  alter,  modo  uterque  oculorum  laborat. 
Noctu  aeger  in  tantum  torquetur,  ut  somni  fere 
penitus  auferantur.  Oculi  palpebraeque  intu¬ 
mescunt,  et  membrana  adnata  rubore  saturrimo 
coloratur.  Haec  signa  duos,  tres,  pluresve  dies 
perseverant ;  dein  dolor  quodammodo  decrescit: 
oculi  tamen  valde  irritabiles  perstant,  et  rubor 
vel  color  purpureus  per  singulas  partes  eorundem 

spargitur.  Pertinax  haec  inflammatio  haerere 
solet :  modo  tarsos  initio  aggreditur,  si  struma 
hominem  polluit.  Plerumque  vero  haec  inflam¬ 
matio  habenda  est  ophthalmici  membranarum, 
causa  excitante  propria,  mox  referenda,  mutata. 
Fines  eosdem,  quos  antea  memoravi,  agnoscit  i 
potissimum  duo  notandi  sunt :  cornea  opaca  et 
pus  intus  secretum  :  de  quibus  jam  conscripsi. 

De  causis  excit ANTiBUS.-Causam  aliquam  aut 
plures  Aegypti  proprias  hoc  genus  oplithalmiae 
excitare,  clare  docemur  perspectis  signis,  per¬ 
quam  singularibus  et  diris  ejus  effectibus.  Quae 
vero,  aut  qualis  haec  sit,  non  inter  medicos  con¬ 
venit.  Quidam  hunc  morbum  ad  oculos  arena 
ista,  quam  syrtes  aestuosae  volvunt,  irritatos,  re¬ 
tulerunt.  Alii  contenderunt  aquarum  rationem 
eundem  inferre.  Aliis  placuit  aestum  et  solem 
torridum  causas  esse  excitantes.  Quum  vero 
satis  constat,  quam  plurimos  in  eum  incidisse, 
quibus  hae  causae  omnes  defuerint,  verisimi¬ 
lius  esse  judico,  ophthalmiam ,  quam  prosequor. 

pestilentem  esse  ;  id  est,  tabo  pestifero  disper- 

.  gi-  ’  ; 

De  curatione.— Consilia  jam  proposita  cura¬ 
tionem  complectuntur  ;  prius  ex  his  quoque  om¬ 
nia  supra  comprehensa  hic  desiderat..  Oculus 
refrigerari  debet  panno  linteo  aqua  gelida  ma¬ 
defacto  imposito.  Si  inflammatio  acutior  ar- 
deat,  tempora  emplastro  meloes  vesicatorii  ex¬ 
ulceranda.  Interdum  juvat  membranam  adna - 
tam  aut  faciem  interiorem  palpebrae  scarificari ; 
quod  tamen  perpetuum  non  est.  Legem  sane 
de  hac  re  ferre  nequeo :  habitus  enim  corporis, 
aetas,  &c.  signa  ita  variant,  ut  modo  id  tuto  et  u- 
tiliter,  modo  pessime  fiat :  raro  tamen  prudens  et 
p eri tior  medicus  errabit.  Hirudines  et  cucur¬ 
bitulae  cruentae  persaepe  recte  admoventur ;  et 
reliqua  remediorum  vacuefacientium. 

Ubi  haec  inflammatio  jam  vetusta  sit  facta, 
oculus  adipe  oxydo  hydrargyri  rubro  imbuto, 
aliisve  similibus  illinendus  est ;  adhuc  servatis, 
quae  ad  consilium  prius  attineant. 

Quoniam  febris  frequenter  multum  irritat  et 

cutis  inarescit,  praeter  exinanientia,  quae  supra 
memoravi,  sudor  praeparatis  ex  antimonio ,  prae¬ 
cipue  vel  ipecacuanha  opio  adjunctis  elicien¬ 
dus  erit;  eundem  in  finem  tepidario  utendum. 
Opium ,  incitatione  jam  sedata,  optime  conve¬ 
nit  ;  scilicet,  dolorem  consopit,  somnos  noc¬ 
turnos  conciliat,  istumque  habitum  mobiliorem 
et  irritabiliorem  fibrarum  motricium,  qui  inter¬ 
dum  in  alvi  fluxum  perniciosum  desinit,  sum- 
movet. 

Nonnulli  corticem  cinchonae  qfficinalis  minis¬ 
trarunt,  hoc  morbo  inveterascente,  siquidem 
vires  insigniter  labefactantur.  Huc  bene  ac- 
cedit  oculus  aqua  frigida  quotidie  lotus,  vel  to¬ 
tum  caput ;  praeter  pannum  viridem  oculo  cir- 
cumjectum,  et  causas  irritantes  evitatas. 

QUAEDAM  DE  OPHTHALMIA 

TARSI. 

De  signis. — Ophthalmia  torsi  est  inflam¬ 
matio  tarsi,  membranae  palpebrae  interioris* 
ideoque  adnatae  interdum,  ob  humorem  acrio¬ 
rum  a  glandulis  meiboxMianis  secretum.  Signa 
ejus  propria  siint  tumor  et  rubor  palpebrae,  hu¬ 
mor  puri  haud  absimilis  profusus,  qui  facit  ut 
palpebrae  noctu  concrescant.  Harum  margi¬ 
nes  saepe  exulcerantur  vel  eroduntur. 

De  causis. — Causa  abdita  est  corpus  struma 
inquinatum.  Causae  excitantes  sunt  eaedem, 
quae  Ophthalmiae  membranarum. 

>  .  ,  , 

De  curatione.- — Consilia  medendi  sunt  tria  ; 

i.  Causas  excitantes  subducere.  11.  Inflamma¬ 
tionem  idoneis  remediis  debellare,  hi;  Stru- 

«• 


mam  arcere. 

Quod  ad  consilium  primum  attinet,  jam  satis 
dictum  est.  Si  inflammatio  acuta  plectat,  uten¬ 
dum  est  principio  auxiliis  Ophthalmiae  mem¬ 
branarum  acutae  devincendae  accommodatis, 
quae  antea  exposui.  Quod  si  lenta  et  vetusta 
inhaeret,  (id  quod  saepius  accidit,)  oculus  me¬ 
dicamentis  adstringentibus,  roborantibus,  et  in¬ 
citantibus  solicitandus  5  quae  nimirum  vasis  0* 
culi  resolutis  actionem  salutarem  concilient. 
Hujusmodi  sunt  sulphas  zinci,  acetas  zinci,  aut 
acetas  plumbi  solutum  ;  alkohol  dilutum,  un¬ 
guentum  nitratis  hydrargyri  vel  unguentum  ex 
adipe  et  oxydo  hydrargyri  rubro  per  acidum  ni - 
tricum  confectum.  Palpebrae  quoque  noctu 
indies  adipe  illinendae,  ne  concrescant. 

hi.  Quo  struma  arceatur,  vel  devincatur,  o- 
portet  vires  omnibus  modis  reficere.  Frigida¬ 
rio  utendmn  :  praeparata  ex  ferro,  murias  cal¬ 
cis  aut  barytae ,  et  cinchonae  officinalis  cortex 
praecipienda.  Frigus  prohiberi  debet  vestitu 
laneo :  aer  siccus  proderit,  humidus  nocebit, 
Carnibus  quoque  vescendum. 

QUAEDAM  DE  OPHTHALMIA  PURU- 
LENTA  INFANTUM. 

Die  modo  tertio,  modo  quarto,  quinto,  sexto, 
decimo,  aut  decimo  quarto,  vel  etiam  vigesimo, 
vel  trigesimo  post  infantem  natum,  inflamma¬ 
tio  propria  infantum,  quae  purulenta  vocari  so¬ 
let,  accedere  consuevit.  Raro  medici  initio 
auxilio  veniunt,  ideoque  signa  ejusdem  incipien¬ 
tis  eos  frequenter  latent.  Inter  principia  pal¬ 
pebrae  tument,  rubent,  et  pituitam  albam  ex¬ 
cernunt,  quae  totam  superficiem  oculi  madefa¬ 
cit,  et  demum  palpebrae  inferiori  inhaeret : 
sensim  inflammatio  ad  oculum  ipsum  serpit,  et 
membrana  cidnata  intumescere  coepit;  inter 
haec  medicus  vocari  consuevit.  Nunc  palpe¬ 
brae  eo  usque  turgent,  ut  aegerrime  invicem  dis¬ 
socientur.  Facies  interior  earundem  rugas,  aut 
villos  quasi  sibi  praefert.  Quoties  infans  vagit 
et  luctatur,  palpebrae  extruduntur,  non  nisi 

manu  aliena  ministrante  positum  naturalem  re¬ 
cepturae  ;  humor  fit  atrior  et  multo  copiosior, 
glandulis  meibomianis,  et  superficie  interiore 
palpebrarum  eum  secernentibus.  Harum  su¬ 
perficies  exterior  erysipelate  efflorescit.  Febris 
saepe  quaesitissima  saevit :  infans  irritabilis 
membra  jactat  \  noctu  vigilat  et  cibos  fastidit. 
Corpus  porro  marcet,  nec  raro  alvus  fluit.  Haec 
inflammatio  incaecitatem  nulli’ arti  medicabilem, 
aut  in  staphyloma  nimis  saepe  desinit. 

Quod  ad  curationem  sermone  longo  opus  non 
erit.  Inflammatio  sedanda  est  medicamentis  et 
auxiliis  de  quibus  jam  fuse  retulimus,  et,  simul 
atque  fluxus  copiosior  esse  incoeperit,  adstrin- 
gentia  oculo  adhiberi  oportet. 


DE  QUIBUSDAM  EVENTUUM 
OPHTHALMIAE. 

Eventus  Ophthalmiae,  de  quibus  pauca  dis¬ 
serere  in  animo  est,  sunt  hypopion9  ulcus  corneae , 
et  iris  extrusa,  pterygium ,  nebula  et  albugo . 

De  hypopio.  Inflammatio,  quae  hypopion  gig¬ 
nit,  id  est  pus  humore  aquoso  mistum,  atrocissi- 
ma  esse  consuevit.  Medici  igitur  est,  curatio¬ 
ne  acerrima  istam  inflammationem  consopire, 
eoque  hypopion  praecavere.  Hoc  vero  eo  ma¬ 
gis  necessarium  est,  quod  hoc  vitium  haud  raro 
in  corneae  ulcus  et  iridis  prolapsum  desinit. 

Ineunte  igitur  hypopio ,  venis  vacuefactis,  ex¬ 
ulcerantibus  impositis,  alvo  expurgata  occur¬ 
rendum  est.  Haec  enim  remedia  eventus  ma¬ 
los  jam  memoratos  prohibent :  et  si  quid  humo¬ 
ris  opaci,  iis  auxiliis  ministratis,  supersit,  sensim 
fere  resorbetur.  Corneam  secare,  quo  pus  educa¬ 
tur,  nolo  :  si  enim  corporis  habitus  malus  aegro 
contingat,  inde  vitia  antea  dicta  inferuntur. 
Non  nisi  hypopio  accedentibus  cornea  opaca, 
oculo  tumefacto  et  ejus  fabrica  multum  laesa, 
eam  membranam  incidere  oportebit. 

De  CORNEA  EXULCERATA. —  Modo  hypopion , 
modo  abscessus  corneae  diruptus  in  hanc  exul¬ 
ceratam  desinit.  Interdum  aliena  acria  oculo 
immissa  hoc  vitium  moliuntur.  Etiamsi  absces* 

sus  corneae*  passu  tardissimo  maturetur,  nequa¬ 
quam  scalpello  patefieri  debet:  humor  enim  tam 
viscidus  est,  ut  vix  unquam  prorsus  effluat,  ideo- 
que  vulnus  gravi  fit  irritamento,  ulcus  saepe  fac¬ 
turo.  Satius  est  abscessum  mulcere,  et  fovere 

cataplasmate  emolliente  imposito.  Ulcus  corneae 

* 

subfusci  esse  coloris  solet,  marginibus  elatis  et 
inaequalibus  instructum  :  dolorem  saevum  fa¬ 
cessit,  et  laticem  tenuem,  corruptu mque  fundit, 
facileque  patet.  Cornea  simul  opacatur,  non- 
nunquam  humore  aquoso  exeunte  ;  iris  prolabi- 
tur  Denique,  si  ulcus  corneae  fabricam  penitus 
diruerit,  fieri  potest,  ut,  praeter  iridem  lapsam, 
lens  et  humor  vitreus  effugiant. 

Quod  ad  curationem,  nosse  juvat,  quanquam 
inflammatio  hujus  ulceris  sit  genitrix,  tamen 
ulcus  natum  inflammationem  alere  et  produ¬ 
cere.  Ulcere  jam  ineunte,  et  simul  inflamma¬ 
tione  exardente,  remediis  in  ophtfialmiam  acu¬ 
tam  idoneis  utendum  erit,  proximum  est  ut  ul¬ 
cus  quasi  hebetemus,  vel  sensu  privemus;  quo 
inflammatio  inclinetur.  Hunc  in  finem,  ei  ad- 
hibeatur,  ope  penicilli  molissimi,aqua  nitrate  ar - 

genti  fortiter  imbuta,  ita  ut  eschara  fiat :  caven* 

„  • 

dum  ne  vitium  latius  pateat,  oleo  in  canthum  ex¬ 
teriorem  oculi  instillato  vel  oculo  lacte  dilutio¬ 
ri  tepefacto  loto,  simul  atque  eschara  nascatur. 
Nitras  argenti  dolorem  ingentem  movet,  qui 

tamen  cito  evanescit :  eschara  tamen  deceden- 

/ 

te  renascitur  j  et  iterum  hoc  medicamentum 
admovendum.  Si,  hoc  saepius  facto,  ulcus  ad 
superficiem  tendat,  exurente  praetermisso,  li¬ 
quores  adstringentes  adhiberi  debebunt  j  inter¬ 
dum,  ulcere  male  curato,  tuber  spongiosum  exo¬ 
ritur,  hominem  prorsus  obcaecaturum,  nisi  cito 
tollatur.  Hoc  forfice  excidi  oportet,  vasis  si¬ 
mul,  quae  idem  alunt,  decisis.  Dein  ad  nitras 
argenti  confugiendum,  donec  pars  sanescit. 

Pterygium  membrana  est  triangula,  vasis  re¬ 
ferta,  cujus  apex  ad  corneam  spectat,  eandem- 
que  fere  magna  ex  parte  obtegit :  saepius,  ab 
angulo  interiori,  interdum  exteriori,  modo  sed 
rarius  a  parte  superiore,  vel  inferiori  proficisci¬ 
tur.  Subinde  plures  harum  membranarum  ei¬ 
dem  oculo  subesse  observantur,  visum  admo¬ 
dum  impediturae.  Quum  pterygium  inflam- 

Hiatione  diutina  et  severa  plerumque  nititur, 
manifestum  est,  medici  officium  esse  idem  in¬ 
flammatione  debellanda  praecavere.  Quod  si 

accedat,  ferramentis  idoneis  excidendum. 

*/>.  - 

i 

De  nebula  et  albugine  curandis,  pauca  quae 
proponam  habeo.  Inflammatione  subigenda  iis 
obstandum.  Vasa  quae  nebulam  alant  scalpel¬ 
lo  summovenda  sunt.  Stimulantia  porro,  quae 
vasa  lymphatica  cieant,  in  albuginem  proderunt ; 
nimirum,  unguentum  ojcydi  hydrargyri  rubri,  mu¬ 
rias  hydrargyri  aqua  solutum,  et  quae  sunt  hu¬ 
jusmodi.  Nonnulli  contendunt,  utiles  fore  pul¬ 
veres,  qui  facultate  mechanica  terant,  uti  vi¬ 
trum  subtiliter  contritum  :  quae  tamen  ancipiti 
sunt  auxilio. 

